钦定古今图书集成/明伦汇编/闺媛典/第104卷 > 皇清十 > 高氏女
## 钦定古今图书集成/明伦汇编/闺媛典/第104卷 > 皇清十 > 高氏女

按《福清县志》：高氏女许聘翁登墀，墀感疾死。女之父母常寓居三山，惟女与叔在家。讣至，女白叔父，欲奔翁丧。叔父曰：“汝有父母，未命而行，非礼也。” 女饮泣而止。后四年，内徙父母至家，女抱父母哭曰：“儿久宜死，苟延至今者，欲得一见父母耳。” 遂选日归翁，治祭哭奠墀墓，归入内寝，投缳而死。题请旌表。